চিরাগ পাসওয়ান

চিরাগ কুমার পাসওয়ান (জন্ম: ৩১ অক্টোবর ১৯৮২) একজন ভারতীয় রাজনীতিবিদ এবং প্রাক্তন অভিনেতা। তিনি ২০২৪ সাল থেকে খাদ্য প্রক্রিয়াকরণ শিল্পের ১৯ তম মন্ত্রী এবং ২০২১ সাল থেকে লোক জনশক্তি পার্টির (রাম বিলাস) ১ম সভাপতি হিসাবে দায়িত্ব পালন করছেন। ২০২৪ সাল থেকে হাজীপুর লোকসভা কেন্দ্র থেকে লোকসভার সংসদ সদস্য হিসাবে দায়িত্ব পালন করছেন। তিনি প্রয়াত সাংসদ তথা কেন্দ্রীয় মন্ত্রী রামবিলাস পাসওয়ানের ছেলে।

প্রাথমিক জীবন এবং অভিনয় জীবন
তিনি প্রাক্তন কেন্দ্রীয় মন্ত্রী এবং লোক জনশক্তি পার্টির প্রতিষ্ঠাতা রাম বিলাস পাসওয়ান এবং অমৃতসরের একজন পাঞ্জাবি হিন্দু বিমানসেবিকা রীনা শর্মার ঘরে জন্মগ্রহণ করেন ।  তাঁর এক বোন নিশা পাসওয়ান, যার স্বামী অরুণ ভারতীও লোক জনশক্তি পার্টির (রামবিলাস) একজন সদস্য।  তাঁর সৎ মা রাজকুমারী দেবী এবং তাঁর দুই সৎ বোন আশা এবং ঊষা পাসওয়ান।

পাসওয়ান ঝাঁসির বুন্দেলখণ্ড বিশ্ববিদ্যালয় থেকে কম্পিউটার ইঞ্জিনিয়ারিংয়ে তৃতীয় সেমিস্টারের ড্রপআউট ।  কলেজ থেকে ঝরে পড়ার পর, তিনি হিন্দি সিনেমা মিলে না মিলে হাম (২০১১) তে অভিনয় করেন।

রাজনৈতিক জীবন
২০১৪ সালের নির্বাচনে পাসওয়ান লোক জনশক্তি পার্টির হয়ে জামুই আসনে প্রতিদ্বন্দ্বিতা করেছিলেন। তিনি ৮৫,০০০ ভোটের বেশি ভোটে রাষ্ট্রীয় জনতা দলের সুধাংশু শেখর ভাস্করকে পরাজিত করে আসনটি জিতেছিলেন । ২০১৯ সালের নির্বাচনে পাসওয়ান তার আসনটি ধরে রেখেছিলেন, মোট ৫২৮,৭৭১ ভোট পেয়ে ভূদেও চৌধুরীকে পরাজিত করেছিলেন ।

১৪ জুন ২০২১ তারিখে, চিরাগের স্থলাভিষিক্ত হন তার কাকা পশুপতি কুমার পরশ , লোকসভার নেতা হিসেবে। এর একদিন পর, চিরাগ দলবিরোধী কার্যকলাপের জন্য ৫ জন সাংসদকে বহিষ্কার করেন, যার মধ্যে ছিলেন তার কাকা পশুপতি কুমার পরশ এবং চাচাতো ভাই প্রিন্স রাজ ।

১০ জুন ২০২৪ তারিখে, বিজেপি সরকারের অধীনে চিরাগকে ভারতের খাদ্য প্রক্রিয়াকরণ বিষয়ক কেন্দ্রীয় মন্ত্রিসভা মন্ত্রী হিসেবে মনোনীত করা হয়।

আরো দেখুন

 লোক জনশক্তি পার্টি (রামবিলাস)
 লোক জনশক্তি পার্টি
 রাম চন্দ্র পাসোয়ান

টীকা

তথ্যসূত্র 

বহিঃসংযোগ

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:বিহারের অভিনেতা
বিষয়শ্রেণী:লোক জনশক্তি পার্টির রাজনীতিবিদ
বিষয়শ্রেণী:লোক জনশক্তি পার্টির সভাপতি
বিষয়শ্রেণী:লোক জনশক্তি পার্টি (রামবিলাস) এর রাজনীতিবিদ
বিষয়শ্রেণী:বিহারের লোকসভা সদস্য
বিষয়শ্রেণী:ষোড়শ লোকসভার সদস্য
বিষয়শ্রেণী:সপ্তদশ লোকসভার সদস্য
বিষয়শ্রেণী:অষ্টাদশ লোকসভার সদস্য
বিষয়শ্রেণী:পাঞ্জাবি ব্যক্তি